སྤྱི་ཟླ་དགུ་པའི་ཚེས་༡༡དང་༡༢ཉིན།རྒྱལ་ཁབ་ཀྱི་ཀྲུའུ་ཞི་ཞི་ཅིན་ཕིང་གདན་ཞུས་ལྟར་ཨུ་རུ་སུར་སྐབས་བཞི་པའི་ཤར་ཕྱོགས་དཔལ་འབྱོར་གླེང་སྟེགས་ལ་ཞུགས་པར་ཕེབས་ཏེ།ཙུང་ཐུང་ཕུ་ཅིང་དང་ལྷན་དུ་དུས་རབས་གསར་པའི་ཀྲུང་གོ་དང་ཨུ་རུ་སུའི་འབྲེལ་བའི་གོང་འཕེལ་ལ་ཁྲིད་སྟོན་གནང་བ་དང་།ཨེ་ཤ་ཡ་བྱང་ཤར་ཕྱོགས་ཁག་དང་མཉམ་དུ་ས་ཁོངས་ཀྱི་ཞི་བདེ་གོང་འཕེལ་གྱི་ཇུས་ཆེན་ལ་མཉམ་གྲོས་གནང་ཡོད།ཀྲུའུ་ཞི་ཞི་ཅིན་ཕིང་གིས་ད་ཐེངས་འཚམས་འདྲི་གནང་སྐབས་ཞི་བདེ་དང་།གོང་འཕེལ།མཉམ་ལས།མཉམ་རྒྱལ་བཅས་ཀྱི་དར་ཆ་མཐོན་པོར་བསྒྲེངས་གནང་སྟེ་ཀྲུང་གོ་དང་ཨུ་རུ་སུའི་འབྲེལ་བར་སྒུལ་ཤུགས་གསར་པ་བསྣན་པ་དང་།ས་ཁོངས་མཉམ་ལས་ལ་མདུན་ལྗོངས་གསར་པ་གཏོད་པ།རྒྱལ་སྤྱིའི་འབྲེལ་བར་རྣམ་པ་གསར་པ་བསྣན་གནང་ཞིང་ད་ཐེངས་ནི་ཕན་ཚུན་བར་གྱི་ཡིད་ཆེས་ཟབ་ཏུ་བཏང་བ་དང་།མཛའ་གྲོགས་ཟབ་ཏུ་བཏང་བ།མཉམ་ལས་རྒྱ་སྐྱེད་བཏང་བ།མཉམ་རྒྱལ་ལ་སྐུལ་འདེད་བཏང་བ་བཅས་ཀྱི་འཚམས་འདྲི་ཞིག་ཡིན་པ་རེད།